කුලියාපිටිය

කුලියාපිටිය ශ්‍රී ලංකාවේ, වයඹ පළාතේ පිහිටි  කුරුණෑගල දිස්ත්‍රික්කයේ විසල් නගරයක් වන අතර එය නගර සභාව මඟින් හසුරවනු ලැබේ. මෙම නගරය කොළඹ සිට කිලෝමීටර 82 ක් දුරින් පිහිටා ඇත. කුලියාපිටිය, ශ්‍රී ලංකාවේ වයඹ විශ්ව විද්‍යාලයේ උපන් බිමය.කුලියාපිටිය වෙෙද්‍ය පීඨය සහ තාක්ෂණික විද්‍යා පීඨය පිහිටා ඇත.මෙම ප්‍රදේශයේ ප්‍රධාන ආර්ථික ක්‍රියාකාරකම් තුල පොල් සහ වී වගාව අන්තර්ගතව පවතී. 

ප්‍රවාහනය
කුලියාපිටිය බස් නැවතුම්පොල එහි ළඟා වන සහ එයින් ශ්‍රී ලංකාවේ වෙනත් ස්ථාන කරා පිටත් වන බස් රථ සඳහා පහසුකම් සපයයි. එනම්, කුලියාපිටිය සිට කොළඹ,  කුලියාපිටිය සිට යාපනය,  කුලියාපිටිය සිට ගම්පොල, කුලියාපිටිය සිට අනුරාධපුරය, කුලියාපිටිය සිට නුවරගල, කුලියාපිටිය සිට කල්පිටිය, කුලියාපිටිය හරහා පඬුවස්නුවර සිට කොළඹ, නිකවැරටිය හරහා කුලියාපිටිය සිට පුත්තලම.

දේශගුණය
කුලියාපිටියේ  දේශගුණය සමස්ත වසර මුළුල්ලෙහිම මධ්‍යස්ථ සහ උෂ්ණ සහිතව පවතී. එසේ වුවත් අප්‍රේල් මාසය අතරතුරදී උෂ්ණත්වය සෙල්සියස් අංශක 35 (ෆැරන්හයිට් අංශක 95) පමණ දක්වා ඉහළ යෑමට ඉඩකඩ පවතී. ධාරාණිපාත වැසි අපේක්ෂා කල හැකි වසරේ මැයි සිට අගෝස්තුව සහ ඔක්තොම්බරයේ සිට ජනවාරිය දක්වා මෝසම් වැසි හටගැනීම, කුලියාපිටියේ කාලගුණයේ පවතින එකම ප්‍රධාන වෙනස වේ.

අධ්‍යාපනය
රඡයේ ප්‍රතිපත්තිය අනුව ජාතික පාසල්හි සියලුම සිසුන් හට නොමිලේ අධ්‍යාපනය බෙදාහැරේ. පලාත් සභාව යටකේ මෙම පාසල් ක්‍රියාත්මක වේ. එහි පෞද්ගලික පාසල් ද පවතී. තවද,  වයඹ විශ්ව විද්‍යාලය පිහිටා තිබෙන්නේ ද කුලියාපිටියේය. වයඹ විශ්ව විද්‍යාලය ශ්‍රී ලංකාවේ දහතුන් වන විශ්ව විද්‍යාලය වේ. එය පිහිටවන ලද්දේ 1999 වසරේ ජනවාරියේදීය. විශ්ව විද්‍යාලයේ මූලික අභිමතාර්ථය වන්නේ දැනටමත් නොයෙක් රැකියාවන්ගේ නියුතු වෘත්තීයවේදියන් සහ සිසුන් සඳහා කෘෂිකර්මය, ඉංජීනේරු විද්‍යාව සහ කළමනාකරණය වැනි නොයෙක් ක්ෂේත්‍රයන්හ සඳහා (අභ්‍යන්තර සහ බාහිර දෙකොටසටම) සම්පූර්ණයෙන්ම ඉංග්‍රීසි මාධ්‍යය උපාධි, ඩිප්ලොමා සහ සහතික පත්‍ර පාඨමාලා පිරිනැමීමයි.
ප්‍රදේශයේ පාසල්
 *කුලියාපිටිය මධ්‍ය විද්‍යාලය* 
 සාරානාත් විද්‍යාලය 
 විශාඛා බාලිකා විද්‍යාලය
 ශාන්ත ජෝශප් විද්‍යාලය
 සුරදූත බාලිකා විද්‍යාලය 
 ධර්මරාජ විද්‍යාලය

ඡනවිකාසනය
කුලියාපිටිය බහු ආගමික සහ බහු සංස්කෘතික නගරයකි. බහුතරය සිංහල බෞද්ධ ජනතාව වාසය කරයි.

උරුමය
කුලියාපිටිය අවට පිහිටි ප්‍රධාන උරුමයන් වන්නේ ඓතිහාසික කැබැල්ලෑව (බෞද්ධ) විහාරය සහ දේවාලය, පඬුවස්නුවර සිද්ධස්ථානය සහ ඓතිහාසික නගරය සහ අන්ගොමුව බෞද්ධ සිද්ධස්ථානයයි.

මූලාශ්‍ර

ප්‍රවර්ගය:කුරුණෑගල දිස්ත්‍රික්කය
ප්‍රවර්ගය:කුලියාපිටිය
ප්‍රවර්ගය:ශ්‍රී ලංකාවේ නගර සහ ගම්මාන